Publication: Magyar Közlöny
Issue: MK-2003-152 (Year: 2003, Number: 152)
Era: 1990-2004
Section: 7. számú melléklet a 2003. évi CXVI. törvényhez
Paragraph Index: 1341

e) Színházak pályázati támogatása ELÕIRÁNYZAT: 875,0 millió forint** E támogatást a Nemzeti Kulturális Örökség Minisztériuma pályázati felhívása alapján a helyi önkormányzatok által fenntartott — az a) pontban nem szereplõ —, illetve az általuk támogatott szabadtéri színpadok, nemzetiségi színházak, valamint színházi vállalkozások és alternatív mûhelyek igényelhetik. Az e célra felosztható támogatási összeg megoszlása a következõ: Millió forint Színházak pályázati támogatása Szabadtéri színházak 235,0 Nemzetiségi színházak 100,0 Színházi vállalkozások, alternatív színházi mûhelyek 150,0 Kiemelt alternatív színházi mûhelyek 200,0 Alternatív tánc- és mozgásszínházi mûhelyek 90,0 Kiemelt alternatív tánc- és mozgásszínházi mûhelyek 100,0 Összesen: 875,0 Az elosztásról — a nemzeti kulturális örökség miniszterének rendelete alapján — kuratórium dönt. A támogatás az önkormányzatot illeti meg. ** Amennyiben nemzetiségi színházak az érintett országos kisebbségi önkormányzatok fenntartásába kerül/nek át, úgy a támogatás idõarányos része az érintett országos kisebbségi önkormányzatot illeti meg oly módon, hogy azt a helyi önkormányzat átadja a részére. 2003/152. szám

Source: https://magyarkozlony.hu/hivatalos-lapok/ee39cfdd090c48d65b3f3366dc96e63a162b5fc9/dokumentumok/57059bbc4afff3f27a2921b282b32228b0700915/letoltes